Wen ’n koolstoof met Maroela Media se 9de verjaardag!Baie van ons onthou die gemeensaamheid van ŉ koolstoof op die plaas of iewers op die platteland: Die gerommel van antrasiet vroeg soggens as die stoof gestook word, en die milde hitte wat kort daarna van die kombuis na die res van die huis versprei. Of die geur van ŉ kraakvars wildspastei soos nét ŉ koolstoof ŉ wildspastei kan bak. Met beurtkrag is ŉ warmkombers en ŉ elektriese verwarmer in die winter lank nie meer ŉ gegewe nie, en as jy nie gelukkig genoeg is om ŉ kaggel in jou huis te hê nie, is ŉ gasverwarmer dalk al waarop jy kan staatmaak om die winterkoue te verdryf. Vir die meeste van ons is ŉ koolstoof niks meer nie as ŉ nostalgiese herinnering. Om Maroela Media se negende verjaardag te vier, bring ons die nostalgie tot binne-in jou huis: Ons gee aan een gelukkige Maroela-leser ŉ koolstoof weg! Vertel ons hoe Maroela jou hart warm gemaak het die afgelope nege jaar, of hoe Afrikaans jou hart laat warm klop – en jy staan die kans om ŉ koolstoof ter waarde van R4 900 te wen. ŉ Span beoordelaars sal lukraak ŉ wenner uit die inskrywings trek en die wenner se naam sal op Maroela Media bekendgemaak word. Die sluitingsdatum vir inskrywings is 31 Augustus 2020 om 23:45. Bepalings en voorwaardes: